கேள்வி: பின்னுடல் குறித்து விரிவாக சொல்லுங்கள்.
பதில்: படிமம்:Spider-characteristics.png பின்னுடல் (''Opisthosoma'') எனப்படும் ஓபிசுதோசோமா என்பது சில கணுக்காலி உடலின் பின்புறப் பகுதியாகும். இது முன்னுடலின் பின்னால் அமைந்துள்ளது. இது கெலிசரேட்டா (அராக்னிடு, குதிரைலாட நண்டு) என்ற துணைப்பிரிவு வகைகளின் தனித்துவமான அம்சமாகும். இது பெரும்பாலான விடயங்களில் வயிற்றுக்கு ஒத்ததாக இருந்தாலும் ஓபிசுதோசோமாவில் சுவாச உறுப்புகளை (புத்தக நுரையீரல் அல்லது புத்தகச் செவுள் மற்றும் இதயம் கொண்டுள்ளதன் மூலம் வேறுபடுகிறது.
கேள்வி: பின்னுடல் - பிரிவுகள் பற்றி நீங்கள் என்ன அறிந்துள்ளீர்கள்?
பதில்: பின்னுடலின் பிரிவுகளும் இணைப்புகளும் உயிரிகளுக்கு உயிரி இணைப்புகளின் எண்ணிக்கையில் வேறுபடுகிறது. தேள்களில் 13 உள்ளன. ஆனால் முதல் பிரிவு கரு வளர்ச்சியின் போது மட்டுமே காணப்படுகிறது. மற்ற அராக்னிட்களில் குறைந்த எண்ணிக்கையில் காணப்படுகிறது. எடுத்துக்காட்டாக, அறுவடைச் சிலந்தியில் பத்து மட்டுமே உள்ளது. பொதுவாக, குதிரை இலாட நண்டுகளில் இவை பெரிய தட்டு போன்ற கைகால்களாகத் தொடர்ந்து இருந்தாலும், இவை செவுள் மூடி அல்லது செவுள் துளைகள் என்று அழைக்கப்படுகின்றன. இவை புத்தகச் செவுள்களை தாங்கி நிற்கின்றன. மேலும் இவை இடப்பெயர்வு, வாயு பரிமாற்றத்தில் பங்கு பெறுகின்றன. பெரும்பாலான கெலிசெரேட்டுகளில் பின்னுடல் கரங்கள் பெரிதும் குறைக்கப்பட்டு, சிலந்திகளின் பட்டு உற்பத்தி செய்யும் நூற்புறுப்பு அல்லது தேள்களின் சீப்புறுப்பு போன்ற சிறப்புக் கட்டமைப்புகளாக நீடிக்கின்றன. சவுக்கு தேள்கள், சவுக்கு சிலந்திகள் போன்ற விலங்குகளில், புத்தக நுரையீரலைக் கொண்ட முதல் இரண்டு 'வயிற்றுப்புறத்தகடு' மிகவும் மாற்றியமைக்கப்பட்ட பின்னுடல் கரங்களாக இருக்கலாம். வயது முதிர்ச்சியடைந்த சிலந்திகளில் பின்னுடல் பிரிவுகள் தெரிவதில்லை. ஆனால் சிலந்திகளின் கரு நிலையில் பொதுவாக 13 பிரிவுகளைக் கொண்டுள்ளன. பின்புறப் பகுதிகள் முன்னோடியான மண்டலம் என்று அழைக்கப்படுகின்றன.